Pirkimo sąlygų 8 priedas „Tiekėjų kvalifikacijos 
reikalavimai ir reikalaujami kokybės bei aplinkos 
apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1. Tiekėjo kvalifikacija turi atitikti šiame priede nustatytus reikalavimus kvalifikacijai. 
2. Jeigu pasiūlymą teikia tiekėjų grupė – reikalavimą turi atitikti tiekėjų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti. Tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti. 
3. Tiekėjai turi įsivertinti, kad pirkimo procedūrų metu nebus galima keisti tiekėjų grupės partnerių, todėl partnerius tiekėjas turi rinktis atsakingai. Tiekėjų grupės partneriai, nepažeisdami vienodo požiūrio principo, gali pasitraukti iš grupės, jeigu įrodoma, pirma, kad likę grupės partneriai tenkina perkančiosios organizacijos nustatytas dalyvavimo viešojo pirkimo procedūroje sąlygas ir, antra, kad dėl tolesnio jų dalyvavimo šioje procedūroje nebus iškreipta kitų dalyvių konkurencinė padėtis.

Tiekėjams nustatomi reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai

1. Tiekėjai turi atitikti šiame priede nustatytus reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi.
	Eil. Nr.
	Reikalavimas dėl kokybės vadybos sistemos standartų laikymosi
	Atitiktį reikalavimui įrodantys dokumentai
	Subjektas, kuris turi atitikti reikalavimą

	1.
	Kokybės vadybos sistemos taikymas

	1.1.
	Tiekėjas teikdamas paslaugas taiko kokybės vadybos sistemos standarto LST EN ISO/IEC 17043 reikalavimus. 
	EBVPD. 

Nepriklausomos įstaigos išduotas galiojantis sertifikatas, patvirtinantis, kad tiekėjas laikosi LST EN ISO/IEC 17043 kokybės vadybos sistemos standarto. 

Perkančioji organizacija pripažįsta kitose valstybėse narėse įsisteigusių nepriklausomų įstaigų išduotus lygiaverčius sertifikatus. Taip pat priima ir kitus lygiaverčius kokybės vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką (pvz., tiekėjas pateikia informaciją, kad kokybės vadybos sistema pas tiekėją jau yra įdiegta, atliktas auditas (ir pateikia sertifikavimo įmonės patvirtinimą) ir šiuo metu tik laukia, kol sertifikavimo įmonė išduos sertifikatą). 

Perkančioji organizacija priima ir kitus tiekėjo lygiaverčių kokybės vadybos užtikrinimo priemonių įrodymus, patvirtinančius, kad jo siūlomos kokybės vadybos užtikrinimo priemonės atitinka reikalaujamus kokybės vadybos užtikrinimo standartus.  
	Reikalavimą turi atitikti tiekėjas, tiekėjų grupės narys (-iai) ir (ar) ūkio subjektai, kurių pajėgumais tiekėjas remiasi, atsižvelgiant į jų prisiimamus įsipareigojimus pirkimo sutarčiai vykdyti. 

Pastaba: Jeigu tiekėjas pats atitinka šį reikalavimą, tačiau pasitelkia subtiekėjus nurodytiems sutarties ar jos dalies, kuriai (-ioms) yra nustatomas šis reikalavimas, vykdymui,  tokiu atveju subtiekėjai turi laikytis reikalaujamo aplinkos apsaugos vadybos standarto, atsižvelgiant į jų prisiimamus įsipareigojimus sutarčiai vykdyti. Tokie subtiekėjai neprivalo teikti EBVPD ir netikrinama jų atitiktis dėl pašalinimo pagrindų neturėjimo, tačiau iki sutarties vykdymo pradžios turi būti pateikti dokumentai, įrodantys, kad subtiekėjas laikosi šio reikalavimo.

